google/wiki40b huggingface dataset:
Kryštálová jaskyňa v Malom Rozsutci

Kryštálová jaskyňa v Malom Rozsutci je verejnosti neprístupná jaskyňa v Malej Fatre pod Malým Rozsutcom.
Z mineralogického hľadiska je veľmi významná. Je zaujímavá zo stránky vedeckej, so zreteľom na genézu, je unikátna svojím výskytom, ojedinelým typom kalcitovej výzdoby, ale možno hovoriť aj o jej ohrození, najmä ľudskou činnosťou. Z hľadiska genézy vlastných priestorov možno ich klasifikovať ako typ vrstevnokorozívny.
Vytvorila sa v tmavosivých reiflingských vápencoch patriacich chočskému príkrovu. Otázka vzniku kalcitovej výzdoby je značne zložitá. Pôvodne vyslovený názor o hydrotermálnej výplni puklín sa ukazuje menej pravdepodobný, pretože hĺbková kontinuita s prívodnými cestami hydrotermu je ťažko preukázateľná. Pokus interpretácie vzniku v dôsledku anomálnych hodnôt rádioaktívnych prvkov (žiarenia) publikoval V. Bukinovský (1971). Zdá sa priveľmi voľne interpretovaný a v práci J. Tulisa (1974) je vyvrátený, aj keď autor v závere pripomína, že tým nechce diskutovať o vplyve rádioaktívnych prvkov na kryštalizačné procesy. K meraniam rádioaktivity v Kryštálovej jaskyni J. Tulis (1974) pripomína, že prirodzená rádioaktivita vápencov je nižšia ako okolitého ovzdušia a namerané hodnoty všeobecne nepresahujú klarkové hodnoty karbonátových hornín.
Tieto okolnosti svedčia o tom, že kľúč ku genetickým riešeniam treba hľadať v podiele mikrochemických komponentov, v špeciálnych geochemických podmienkach vzniku, podrobnom kryštalografickom rozbore tvarov, prípadne aj v mikroklimatických podmienkach lokality. Orientačné spektrochemické analýzy ukázali, že prítomnosť mikrochemických komponentov v kalcitoch jaskyne vcelku zodpovedá zloženiu okolitej materskej horniny, z ktorej vznikli vylúhovaním pripovrchovou cirkuláciou vody a v špeciálnych podmienkach v priestoroch jaskyne vykryštalizovali. Rozbory sekundárnej výplne odhalili podstatne širšiu škálu prvkov, čo zrejme súvisí s vlastnosťou ílovitých substancií viazať prvky výplne.
Dĺžka jaskyne je 26 metrov. Dno je intenzívne zasunuté množstvom kalcitových drúz. Keďže aj povrch stien je takmer súvislo pokrytý drúzovým kalcitom, je pravdepodobné, že aj miesta, na ktoré padli odtrhnuté drúzy, boli znovu pokryté kryštálmi. Aj v Kryštálovej jaskyni možno pozorovať, že veľkosť vrcholových kryštálov súvisí s hrúbkou podložky, čo poukazuje na podobné skúsenosti SEKANINU (1962) pri výskume exogénnych kalcitov na Štramberku.
Ojedinelosť výskytu tohto typu jaskynnej výzdoby, aj napriek nešetrným ľudským zásahom (v roku 2002 poškodil(i) neznámy vandal(i) najmä úvodnú časť), predstavuje mineralogické nálezisko mimoriadneho významu.
Torzovité nálezy kostí, najmä v tzv. „cintoríne a v líščej komore", sa zatiaľ podrobne nespracovali. Lokalita je toho času zatvorená. Z ďalších mineralogických nálezov sa v literatúre uvádzajú pyrity ako fosilizačný element v sedimentoch krížňanského príkrovu na Medziholí, hoci ako mineralogické nálezisko nemajú väčší význam.
Frank Frederick Borman

Pred letom

V roku 1950 ukončil štúdium na americkej vojenskej akadémii s titulom inžinier. V roku 1962 obhájil ďalšiu vedeckú hodnosť na kalifornskom leteckom inštitúte. Hneď na to sa stal učiteľom termodynamiky na vojenskej akadémii a v tom istom roku sa objavil v druhej skupine kozmonautov pripravujúcich sa na lety do vesmíru. Po výcviku bol vybratý za veliteľa záložnej posádky Gemini 4 a o pol roka neskôr do hlavnej posádky Gemini 7.
Je ženatý a má dve deti.

Po lete

V máji 1969 sa s aktívnou účasťou kozmonauta v tíme rozlúčil a stal sa jedným z riaditeľov NASA. Rok potom, 1. júla 1970 odišiel plukovník Borman aj z NASA a zároveň z amerického letectva. Prevzal miesto prezidenta spoločnosti Eastern Airlines. V roku 1982 bol uvedený do Národnej leteckej siene slávy (National Aviation Hall of Fame), verejne prístupnej v štáte Ohio.
7 (električková linka v Bratislave)

Linka 7 je električkovu linkou, ktorá premáva v Bratislave. Linka väčšinu času premávala od Gaštanového hájika (ŽST Vinohrady) do centra mesta.
Collandres

Poloha

Obec má rozlohu 43,32 km². Najvyšší bod je položený 1 540 m n. m. a najnižší bod 896 m n. m.

Obyvateľstvo

Počet obyvateľov obce je 175 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alkén

Alkény alebo alkylény alebo olefíny alebo olefinické uhľovodíky sú nenasýtené uhľovodíky s dvojitou väzbou v reťazci. Atómy uhlíka spojené 2-tou väzbou majú sp² hybridizáciu.

Dvojitá väzba a jej charakteristika

Väzby, ktoré vychádzajú z atómov uhlíka v hybridizácii sp², majú väzbový uhol 120°(2/3 pí), preto ležia v 1 rovine. 2-tá väzba bráni voľnej rotácii, čo umožňuje vznik stereoizomérov cis a trans.Na uhlíkovom reťazci alkénov, kde sú jednoduché väzby medzi atómami uhlíka, sa uskutočňuje štruktúrna izoméria.
Prekrytie orbitálov p vo väzbe pi je menšie, preto aj jej energia je nižšia než sigma väzba.
Väzba C=C je kratšia (0,134 nm) ako jednoduchá väzba C-C (0,154 nm), preto je aj pevnejšia. Skladá sa z jednej pi a jednej sigma kovalentnej väzby.

Vznik a príprava

Z halgénuhľovodíkov:

-dehydrohalogenáciou

CH₃-CH₂-CHX-CH₃ → CH₃-CH=CH-CH₃ + HX

- z 1,2-dihalogénuhľovodíkov

CH₃-CHX-CHX-CH₃ → CH₃-CH=CH-CH₃ + X₂

Z alkoholov dehydratáciou

CH₃-CH₂-CHOH-CH₃ → CH₃-CH=CH-CH₃ + H₂O 

Dehydrogenáciou alkánov

CH₃-CH₂-CH₂-CH₃ → CH₃-CH=CH-CH₃ + H₂

Zástupcovia

Etén (etylén) je ľahký bezfarebný plyn sladkastej vône. Je horľavý a v určitom pomere so vzduchom výbušný. Získava sa pri chemickom spracovaní niektorých frakcií ropy. Patrí medzi najvýznamnejšie suroviny v modernej technológii. Vyrába sa z neho napríklad: polyetylén(PE), etanol (C₂H₅OH), vinylchlorid(CH₂=CHCl), rozpúšťadlá s Cl a v jeho prítomnosti rýchlo dozrieva ovocie (hormón dozrievania) a preto sa dovážajú zelené tropické ovocia.
Propén (propylén) je plynná látka, ktorá sa podobne ako etén, vyrába z ropy. Používa sa hlavne na výrobu polypropylénu (PP), acetónu (CH₃-CO-CH₃), kuménu a ďalších organických látok.

Pôvod triviálneho názvu

Ich triviálny názov olefín pochádza z francúzskeho jazyka, pretože reakciou eténu s Br₂ vzniká olejovitý dibromid, nazvali ho gas olefaint - olejotvorný plyn.
Montbrand

Poloha

Montbrand má rozlohu 25,03 km². Najvyšší bod je položený 1 728 m n. m. a najnižší bod 846 m n. m.

Obyvateľstvo

Montbrand má 56 obyvateľov (2009).
Graf vývoja obyvateľstva:
Zdroje: INSEE
Dominic Purcell

Životopis

Narodil sa síce v Anglicku, avšak vo veku 2 rokov sa rodina presťahovala do Austrálie (Sydney). Jeho otec je nórskeho, kým matka írskeho pôvodu. Najprv vyštudoval Australian Theatre for Young People, neskôr sa zapísal na Western Australian Academy of Performing arts, kde sa zoznámil s budúcou manželkou Rebeccou a jeho kolegom bol aj herec Hugh Jackman. V súčasnosti je rozvedený, s Rebeccou má 4 deti.
Joseph Mukasa Zuza

Život

Narodil sa 2. októbra 1955 v Malembu. Študoval v Seminári Minor Svätého Patrika v Rumphi a potom v Seminári Major v Kachebere. Po štúdiách bol vysvätený na kňaza dňa 25. júla 1982. Slúžil v mnohých farnostiach.
Dňa 3. marca 1995 bol zvolený biskupom diecézy Mzuzu. Biskupské svätenie prijal 6. mája rovnakého roku z rúk arcibiskupa Giuseppa Leanza a spolusvätiteľmi boli Felix Eugenio Mkhori a Tarcisius Gervazio Ziyaye. V júni 2012 sa stal predsedom Biskupskej konferencie Malawi.
Zomrel 15. januára 2015 počas automobilovej nehody.
Brela

Brela (tal. Brella) je obec v chorvátskej Splitsko-dalmatínskej župe. Nachádza sa na dalmátskom pobreží Jadranského mora, približne 15 kilometrov severozápadne od Makarskej. Má 1 771 obyvateľov (2001).
Brela, ležiaca medzi masívom Biokovo a Jadranským morom, žije z cestovného ruchu. Je známa ako perla Makarskej riviéry. V roku 1968 získala ocenenie ako „Šampion Jadranu“ – za veľký úspech v oblasti cestovného ruchu.
Aj keď je Brela v sezóne zaplavená turistami (najmä Nemcami, Čechmi, Talianmi, Poliakmi a Slovákmi), udržuje si svoju pokojnú atmosféru a zostáva letoviskom vhodným pre rodiny s deťmi. Pláže sú kamienkové a voda vďaka prirodzenej skalnej filtrácii veľmi čistá.
V roku 2003 umiestnil americký časopis Forbes pláže Brely na 6. miesto v zozname 10 najkrajších svetových pláži, pričom medzi plážami v Európe sa umiestnila na prvom mieste.
Gennes (Doubs)

Poloha

Obec má rozlohu 7,18 km². Najvyšší bod je položený 563 m n. m. a najnižší bod 383 m n. m.

Obyvateľstvo

Počet obyvateľov obce je 605 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mottier

Poloha

Obec má rozlohu 10,72 km². Najvyšší bod je položený 641 m n. m. a najnižší bod 448 m n. m.

Obyvateľstvo

Počet obyvateľov obce je 681 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Blatnický hrad

Dejiny

Blatnický hrad na strmom kopci za obcou rovnakého mena vznikol v druhej polovici 13. storočia a prvú správu o ňom máme z roku 1300, keď bol jeho majiteľom Peter z Brezovice. Neskôr sa stal kráľovským majetkom. Hrad postavili na ochranu cesty zvanej magna via, vedúcej z Nitry na sever. Keď sa začala používať západnejšie situovaná pohodlnejšia komunikácia z Nitry cez Mošovce do Martina a ďalej na sever, stará cesta pod menom antiqua via stratila svoj pôvodný význam a dôležitosť hradu upadla. Preto panovníci nemali oň väčší záujem. Dávali ho často do zálohu, a tak hrad prechádzal v 15. a v prvej polovici 16. storočia rukami rôznych držiteľov (Pongrác zo Sv. Mikuláša, Peter Komorovský, rodiny Necpalskovcov a i.), ktorí ho často skôr iba spravovali a využívali, než udržiavali. 
Hrad rozšírili až Révaiovci, ktorí ho dostali do vlastníctva roku 1540. V druhej polovici 16. a na začiatku 17. storočia vybudovali veľké predhradie s novými budovami. 
Na konci 17. storočia sa hradu zmocnili povstalci Imricha Tököliho a na začiatku 18. storočia aj kuruci Františka II. Rákociho. Po utíchnutí povstaní význam Blatnického hradu upadol. V roku 1744 ho dali ešte opraviť, v roku 1790 však už nebol obývaný a odvtedy pomaly pustol.

Opis hradu

Hrad sa skladal z dlhého, pomerne úzkeho paláca, zosilneného na severnej a južnej strane polkruhovitými vežami a chráneného na severovýchodnej strane strmou priepasťou. Západná veža, postavená na zraniteľnejšom mieste, je oveľa mohutnejšia a väčšia ako východná. Sprístupňovalo ju samostatné točité schodisko, postavené na jej južnej strane. Na juhovýchodnej, prístupnejšej strane bolo malé nádvorie uzavreté hradbami so štvorbokou vežou. Múr opevnenia, ktorý obklopoval prvé nádvorie, mal na západe vstup ponad priekopu vysekanú do skaly. Chránila ho otvorená oblá bašta.
Zachované je murivo západnej veže, ktorá sa čnie aj dnes do veľkej výšky a sú na nej vidieť štrbinové strieľne. Horný hrad zovretý medzi dve veže sa značne rozpadáva - hlavne jeho spojovacia palácová časť. Na hospodárskych budovách v dolnom hrade je celkom zachovalé nárožné kvádrovanie. Murivo sa pomaly zvetráva do doliny, hlavne nad strmým úbočím. Na obe plochy po baštách je možné vystúpiť a je odtiaľ nádherný výhľad. Hrad je však prístupný, tak ako každá ruina, len na vlastné nebezpečenstvo a preto je potrebná primeraná opatrnosť.
Sainte-Honorine-la-Guillaume

Poloha

Obec má rozlohu 14,87 km². Najvyšší bod je položený 276 m n. m. a najnižší bod 124 m n. m.

Obyvateľstvo

Počet obyvateľov obce je 355 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hana Ponická

Životopis

Narodila sa v rodine Júliusa Ponického, sudcu a vrchného súdneho inšpektora ČSR nad súdmi Slovenska a Podkarpatskej Rusi. Počas 2. svetovej vojny začala študovať medicínu, no štúdium nedokončila. Aktívne sa zúčastnila Slovenského národného povstania, v rokoch 1948 – 1950 žila i s manželom v Ríme. Po návrate na Slovensko pracovala ako redaktorka, v rokoch 1954 – 1967 sa profesionálne venovala literatúre, v rokoch 1968 – 1972 bola redaktorkou Smeny na nedeľu, no kvôli svojmu postoju proti okupácii musela odísť zo zamestnania. Odsťahovala sa do Lukavice (v blízkosti Sliača), kde pôsobila ako disidentka. V roku 1977 sa stala jednou zo signatárov a signatáriek Charty 77. V roku 1988 bola postavená pred súd za spomienku na 20. výročie sovietskej invázie.
V roku 1992 nakrútil Fedor Bartko jej portrét pod názvom Stretnutie s Hanou Ponickou (cyklus Osobne a neosobne, Slovenská televízia, Bratislava).

Tvorba

Vo svojej próze pre deti pôsobí na detskú predstavivosť, oživuje minulosť a zameriava sa tiež na vážne problémy súčasnosti. V tvorbe pre dospelých sa zameriava na svet žien, ich vzťahové problémy, túžbu po prekonaní hrozby osamelosti. Okrem vlastnej tvorby sa venovala tiež prekladom, najmä z taliančiny, francúzštiny, maďarčiny a nemčiny.
Gorre

Poloha

Obec má rozlohu 16,17 km². Najvyšší bod je položený 382 m n. m. a najnižší bod 255 m n. m.

Obyvateľstvo

Počet obyvateľov obce je 397 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dopravný podnik Bratislava

Sumár

Dopravný podnik Bratislava eviduje 901 vozidiel. Počet prevádzkovaných vozidiel je 841. Priemerný vek vozidiel v bežnej premávke s cestujúcimi je 10,7 rokov, podiel nízkopodlažných vozidiel je 683 vozidiel (81,2%). Celkovo je v prevádzke 479 vozidiel s klimatizáciou, čo tvorí 57,0% z celkového počtu.

Predajne

DPB prevádzkuje 11 predajní na území Bratislavy. Predajne sú otvorené od pondelka do piatka iba jediná predajňa na Hlavnej Stanici je otvorená aj v sobotu. Všetky predajne sú v nedeľu a vo sviatok zatvorené. Od 1. februára je možné zakúpiť si predplatný cestovný lístok aj cez internet.
Tournon-Saint-Martin

Poloha

Obec má rozlohu 25,82 km². Najvyšší bod je položený 140 m n. m. a najnižší bod 64 m n. m.

Obyvateľstvo

Počet obyvateľov obce je 1 226 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Escœuilles

Poloha

Obec má rozlohu 5,91 km². Najvyšší bod je položený 211 m n. m. a najnižší bod 93 m n. m.

Obyvateľstvo

Počet obyvateľov obce je 447 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Orival (Charente)

Poloha

Obec má rozlohu 5,43 km². Najvyšší bod je položený 154 m n. m. a najnižší bod 45 m n. m.

Obyvateľstvo

Počet obyvateľov obce je 155 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ružienka

Ružienka alebo rubeola je vírusové ochorenie, ktoré sa prejavuje zvýšenou teplotou (subfebrilitami), bolesťou hlavy, kašľom a malátnosťou. Inkubačná doba je 14 až 21 dní.
Neskôr sa objavuje makulopapulózna vyrážka, ktorá začína typicky za ušami a postupne sa šírí cez tvár na celé telo.
Vakcinácia MMR vakcínou v 1. roku života.
Rubeola, alebo aj ružienka, sa prenáša kvapôčkovou infekciou (kašeľ) a dotykom. Od nákazy do prvej vyrážky môže uplynúť až 18 dní. Drobné ružové nesvrbivé vyrážky sa šíria z tváre na trup a po 2 – 3 dňoch miznú. Ochorenie si nevyžaduje špeciálnu liečbu, pokiaľ sa nevyskytnú závažné komplikácie. Chorí by mali byť izolovaní. Rubeola je nebezpečná pre tehotné neočkované ženy.
Tréflaouénan

Poloha

Obec má rozlohu 8,16 km². Najvyšší bod je položený 96 m n. m. a najnižší bod 19 m n. m.

Obyvateľstvo

Počet obyvateľov obce je 536 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Winston Sterzel

Životopis

Winston sa narodil v Kapskom Meste v Južnej Afrike. Jeho rodičia sú pôvodne z Anglicka a starí rodičia sú z Nemecka. Žil v Johannesburgu do februára 2006, kedy predal všetok majetok a presťahoval sa do Šen-čenu v Číne, kde žije dodnes. Sterzel začal točiť videá na YouTube v roku 2008 a zameriaval sa hlavne na opravu motoriek. V roku 2009 začal točiť vlogy o živote v Číne, pričom v prvých videách sa zaoberal hlavne podvodmi v Šanghaji. Sterzel takisto zdieľa kanál ADVChina s jeho priateľom Matthewom Tye, ktorý je na Youtube známy ako laowhy86 alebo C-Milk. Spolu vlastnia aj podnik, kde upravujú a predávajú motorky, nazvaný Churchill Custom Motorcycles.

Filmografia

Sterzel produkoval a účinkoval v dvoch cestovateľských dokumentoch, z ktorých prvý nazvaný „Dobývanie Južnej Číny“ (Conquering Southern China) má hodnotenie 9.1/10 na IMDb a je dostupný na rôznych online streamovacích platformách. Druhý dokument nazvaný „Dobývanie Severnej Číny“ (Conquering Northern China) vyzbieralo 54 953 £ na crowdfundingovom webe Kickstarter v apríli 2017 a natáčanie bolo dokončené v júli 2017. Dokument bol vydaný 6. decembra 2017.

Kritika od obyvateľov Číny

Od 2017 sa pod videami na kanáloch SerpentZA a ADVChina objavuje mnoho kritiky zo strany Čínskej internetovej komunity, ktorá ho obviňuje z používania zavádzajúcich náhľadov, ktoré negatívne znázorňujú čínske ženy a generalizujú ľudí ako clickbait častejšie, než tomu bolo pred 3/4 roku 2016. Kritici tvrdia, že dôvodom tejto zmeny je snaha zvýšiť sledovanosť.
V roku 2016 dal Sterzel v práci výpoveď a začal sa naplno venovať tvorbe videí na YouTube, čo je aj jeho jediný príjem.

China Global Times

V máji 2016, Čínske noviny China Global Times zverejnili článok o Sterzelovom videu China, How it is – Are Chinese girls easy (Čína, ako to je – sú čínske ženy ľahké). Článok kritizoval Sterzela za generalizovanie čínskych žien a označil video za krajne rasistické. Video samozrejme hovorí o fakte, že kultúrne zmiešané vzťahy sú neskutočne náročné a aj keď sa dajú ľahko začať, veľmi ťažko sa udržujú.
Sterzel sa oženil s Číňankou v roku 2016.
Sèvres-Anxaumont

Poloha

Obec má rozlohu 15,49 km². Najvyšší bod je položený 129 m n. m. a najnižší bod 98 m n. m.

Obyvateľstvo

Počet obyvateľov obce je 1 907 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Abergement-le-Petit

Poloha

Obec má rozlohu 1,52 km². Najvyšší bod je položený 290 m n. m. a najnižší bod 250 m n. m.

Obyvateľstvo

Počet obyvateľov obce je 39 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Arad (Rumunsko)

Arad je mesto a municípium v Rumunskom Sedmohradsku v rovnomennej župe. Nachádza sa 420 km severozápadne od Bukurešti a žije tu okolo 191-tisíc obyvateľov. Mestom preteká rieka Mureş.
Granius Licinianus

Granius Licinianus bol rímsky analistický historik žijúci za vlády dynastie Antoninovcov, v 2. storočí.
Granius Licinianus napísal rozsiahle historiografické dielo podľa vzoru Tita Livia. Z 36 kníh týchto dejín sa dochovali len nepočetné zlomky. Jeden z nich, rozoberajúci roky 163 – 78 pred Kr., sa dochoval na palimpseste uloženom v Britskej knižnici. Z fragmentov možno usudzovať, že Licinianovo dielo bolo pomerne suchopárne a že autor kládol dôraz na neobvyklé javy a znamenia.
Iným Licinianovým dielom je Cenae suae (Hostiny u seba), diela rôznorodého tematického obsahu napísané podľa vzoru Aula Gellia.
Englebelmer

Poloha

Obec má rozlohu 9,41 km². Najvyšší bod je položený 146 m n. m. a najnižší bod 95 m n. m.

Obyvateľstvo

Počet obyvateľov obce je 247 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá sveta v hokejbale 2015

Organizátor

Švajčiarsko bolo organizátorom svetového šampionátu druhýkrát, predtým hostilo toto podujatie v roku 2003, v Sierre. Rozpočet na organizovanie majstrovstiev činil 2 000 000 CHF. Dejiskom zápasov boli Bossard Arena, ktorá je domovským štadiónom klubu ľadového hokeja EV Zug, a Eishalle.
Konstal 116N

Konštrukcia

Konstal 116N konštrukčne vychádza z pôvodnej verzie 112N. Ide o jednosmerný šesťnápravový, čiastočne nízkopodlažný motorový električkový vozeň. Karoséria električky sa skladá z troch článkov, ktoré sú spojené kĺbmi. Vozeň je usadený na troch podvozkoch. Obaja krajné sú hnacie. Krátky prostredný článok spoločne s časťami krajných článkov sú nízkopodlažné s výškou podlahy 340 mm nad temenom koľajnice. Do nízkopodlažnej časti vedú štvoro dvojkrídlových dverí (dvoje v prednom a dvoje v zadnom článku), strednopodlažná časť električky je prístupná cez schodíky v interiéri. Predné aj zadné čelá električky sú totožné. V oboch krajných podvozkoch sa nachádzajú dva trakčné motory, každý poháňa jednu nápravu. Elektrická výzbroj založená na GTO tyristoroch pochádza od firmy Woltan. Vozne sú vybavené elektronickým informačným systémom s digitálnymi panelmi. Čalúnené sedačky pre cestujúcich sú umiestnené 1+1. Kabína vodiča sa nachádza v jednom čele vozidla, v zadnom čele sa nachádza iba manipulačný panel. Kabína vodiča je vybavená klimatizáciou, vodič vozidlo ovláda ručným radičom. Prúd je z trolejového vedenia odoberaný polopantografom. Vozne sú upravené pre normálny rozchod koľaje 1 435 mm.
Vozne označené 116Na a 116Na/1 mali odlišný typ motorov (asynchrónne) a elektrickej výzbroje (tranzistory IGBT).
Milimeter

Milimeter (značka: mm) je jednotka dĺžky v metrickej sústave, zodpovedajúca jednej tisícine (1×10⁻³) metra. 
Milimeter sa používa v meteorológii na vyjadrenie množstva zrážok. V tomto prípade jeden milimeter znamená, že na jeden meter štvorcový povrchu spadol jeden liter zrážok.
Enz (krajinský okres)

Geografia

Južnú časť okresu Enz pokrýva severná časť pohoria Schwarzwald. Na severozápade okresu je oblasť Kraichgau, a je tam hlavne poľnohospodárska pôda. Hlavnou riekou okresu je Enz, ktorá sa vlieva do rieky Neckar.
Juraj Hatrík

Život

V rokoch 1955 – 1958 študoval skladbu súkromne u Alexandra Moyzesa. V štúdiu u toho istého pedagóga potom pokračoval na Vysokej škole múzických umení v Bratislave. Popri tom študoval teóriu hudby a estetiky u Ota Ferenczyho. Po absolvovaní VŠMU učil dva roky na konzervatóriu v Košiciach. V roku 1965 sa na VŠMU vrátil, najprv ako ašpirant a od roku 1968 ako odborný asistent na Katedre hudobnej teórie.
Z politických dôvodov musel v roku 1971 nielen ukončiť pedagogickú činnosť, ale bol aj vylúčený zo Zväzu slovenských skladateľov. V rokoch 1972 – 1990 pracoval v administratíve Hudobného informačného strediska Slovenského hudobného fondu. V roku 1990 bol rehabilitovaný a vrátil sa na Vysokú školu múzických umení. V roku 1991 sa stal docentom a v roku 1997 bol menovaný profesorom. V rokoch 1995 – 1999 pôsobil na Katedre hudobnej výchovy Pedagogickej fakulty UKF v Nitre, v rokoch 1997 – 1998 na Katedre hudobnej výchovy Fakulty humanitných a prírodných vied Prešovskej univerzity a v rokoch 2000 - 2001 na univerzite v Žiline.
Je zakladateľom a predsedom Asociácie učiteľov hudby Slovenska. Zaviedol pravidelné semináre pre učiteľov s názvom „Pedagogická dvorana“. Deťom tiež venoval veľkú časť svojej hudobnej tvorby.
Na návrh Rady riaditeľov bratislavských základných umeleckých škôl bol 22. apríla 2016 vyznamenaný Cenou primátora Bratislavy.
Pelonne

Poloha

Obec má rozlohu 2,77 km². Najvyšší bod je položený 1 217 m n. m. a najnižší bod 478 m n. m.

Obyvateľstvo

Počet obyvateľov obce je 18 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
LG Watch Style

LG Watch Style sú smart hodinky, ktoré vyrába spoločnosť LG Corporation od 9. februára 2017. Sú to jedny z prvých hodiniek so systémom Android Wear 2.0.
Obsahujú P-OLED kapacitný displej s uhlopriečkou 1,2 palcov s rozlíšením 360 x 360 bodov s bodovou hustotou 299 ppi. Poháňa ich čipset Qualcomm MSM8909W Snapdragon Wear 2100 s procesorom Quad-core 1,1 GHz, majú 512 MB RAM a 4 GB vnútorného úložiska.
Batéria je typu Li-Ion s kapacitou 240 mAh.
Vernierfontaine

Poloha

Obec má rozlohu 13,28 km². Najvyšší bod je položený 769 m n. m. a najnižší bod 603 m n. m.

Obyvateľstvo

Počet obyvateľov obce je 414 (2009).
Nasledujúci graf zobrazuje vývoj počtu obyvateľov v obci.
Zdroje: INSEE